Χωρίς δεδομένα (data) ουσιαστικά έχουν μείνει εδώ και ώρες οι συνδρομητές της Cosmote που αντιμετωπίζουν προβλήματα, καθώς αδυνατούν να τα χρησιμοποιήσουν και να μπουν στο Internet. Η ίδια η εταιρεία υποστηρίζει ότι το πρόβλημα οφείλεται σε αναβάθμιση του λογισμικού και ότι γίνεται προσπάθεια για επίλυση της δυσλειτουργίας.

Αναλυτικά σε σχετική της ανακοίνωση η Cosmote αναφέρει τα εξής:

«Σας ενημερώνουμε ότι το πρόβλημα που αντιμετωπίζουν συνδρομητές μας με την αδυναμία χρήσης των υπηρεσιών δεδομένων κινητής οφείλεται σε αναβάθμιση λογισμικού που επηρέασε κάποια συστήματα. Καταβάλλεται κάθε δυνατή προσπάθεια για την οριστική επίλυση της δυσλειτουργίας. Ζητούμε συγνώμη από τους πελάτες μας για την αναστάτωση.»

Αντιμετωπίζετε ή αντιμετωπίσατε τις τελευταίες ώρες ανάλογα προβλήματα σύνδεσης στην Cosmote; Επιλύθηκαν ή όχι; Πείτε μας στα σχόλια.